TECHNINĖ SPECIFIKACIJA

Tyrimo kontekstas ir teisinis pagrindas
Atsižvelgiant į ES biologinės įvairovės strategiją[footnoteRef:1], įgyvendinant Lietuvos žuvininkystės sektoriaus 2021-2027 metų programą (toliau – Programa), kurią Europos Komisija (toliau – EK) patvirtino 2022 m. spalio 31 d., siekiama didinti akvakultūros aplinkosauginį (įskaitant poveikio natūraliems vandens telkiniams mažinimą) efektyvumą ir prisidėti prie sąlygų bioįvairovei gerinimo. Siekiama, kad iki 2030 m. bent 80 proc. visų įžuvintų akvakultūros tvenkinių teritorijoje būtų taikomos gamtotvarkos priemonės, skirtos aplinkos, biologinės įvairovės apsaugai ir gerinimui. Programoje numatyta remti akvakultūros teikiamas ekosistemines paslaugas skatinant aplinkosaugines funkcijas atliekančios akvakultūros plėtojimą, remiant biologinės įvairovės išsaugojimui ir poveikio natūraliems vandens telkiniams mažinimui reikalingų gamtotvarkos priemonių įgyvendinimą.  [1:  Patvirtinta EK sprendimu COM (2020) 380 (galutinis)] 

Gamtotvarkos projektų įgyvendinimas akvakultūros ūkiuose susijęs su aplinkos, biologinės įvairovės išsaugojimu ir gerinimu, taip pat kraštovaizdžio ir tradicinių akvakultūros zonų elementų tvarkymu, įskaitant akvakultūros metodus, kurie suderinti su specialiais aplinkosaugos poreikiais. Vykdomi veiksmai griežtesni nei reikalavimai, privalomi taikant tik Europos Sąjungos ir nacionalinės teisės aktus, o jų poreikis ir pagrįstumas nustatomi ir patvirtinami gamtotvarkos planuose. Metinė kompensacija už gamtotvarkos priemonių įgyvendinimą susideda iš dviejų dalių: papildomos išlaidos dėl Gamtotvarkos planų įgyvendinimo ir papildomos išlaidos ir negautos pajamos dėl paukščių daromos žalos. Kompensacijos už paukščių žalą mokamos tik tiems, kas įgyvendina gamtotvarkos planus. Kompensacijos dalis dėl paukščių daromos žalos atitinkamais metais apskaičiuojama atsižvelgiant į faktinę saugotinų žalą akvakultūrai darančių paukščių gausą (pagal paukščiadienius). Kompensacijos akvakultūros įmonėms už padarytą žalą turi būti įvertintos pagal faktiškai nepriklausomų ekspertų suskaičiuotą paukščių skaičių tvenkiniuose. Siekiant užtikrinti, kad duomenys būtų patikimi ir surinkti skaidriai, šį tyrimo paslaugų pirkimą atlieka Žemės ūkio ministerija (toliau – ministerija), Programos įgyvendinimo vadovaujančioji institucija, atsakinga už tinkamą Programos įgyvendinimą. Siekiant surinkti objektyvius duomenis apie paramos gavėją, pirmą kartą pateikusį prašymą skirti kompensaciją pagal Programos priemonę „Gamtotvarkos priemonių įgyvendinimas“ ir pradėjusį įgyvendinti gamtotvarkos planą tik nuo 2026 m. bus atliekamas paukščių skaičiavimas 4 punkte nurodytame tvenkinių akvakultūros ūkyje. 

Tyrimo tikslas ir uždaviniai
1. [bookmark: _Hlk149143850]Tyrimo tikslas – surinkti patikimus duomenis apie žalą akvakultūros ūkiui darančių paukščių gausą  per metus (12 mėn.)  (iš viso atliekama 12 paukščių skaičiavimų, grafiką iš anksto suderinus su ministerija), akvakultūros ūkyje dalyvaujančiame įgyvendinant Programos priemonę „Gamtotvarkos priemonių įgyvendinimas“. Duomenys bus laikomi patikimais, jei jie bus renkami pagal 5 punkte nurodytą tvarką ir metodiką.
2. Tyrimo uždaviniai: 
2.1. laikantis 5 punkte nurodytos metodikos, atlikti 16 saugomų laukinių paukščių rūšių, sulesančių akvakultūros produkciją arba žuvų pašarus (upinė žuvėdra; rudagalvis kiras; paprastasis kiras; sidabrinis kiras; didysis baltasis garnys; pilkasis garnys; kuoduotoji antis; rudagalvė antis; didžioji antis, mažasis dančiasnapis, didysis dančiasnapis, laukys, ausuotasis kragas, jūrinis erelis, didysis kormoranas, gulbė nebylė), individų apskaitą 4 punkte nurodyto akvakultūros ūkio žuvininkystės tvenkinį (-iuose) per 12 mėnesių. 
2.2. laikantis 5 punkte nurodytos metodikos, apskaičiuoti 2.1 papunktyje nurodytų paukščių rūšių (kiekvienos atskirai) dienų, kai sulesama akvakultūros produkcija arba žuvų pašarai (toliau – paukščiadieniai), skaičių 4 punkte nurodytame akvakultūros ūkyje per metus (12 mėnesių).
2.3. 2.1 papunktyje nurodytus duomenis teikti ministerijai (Tyrimą kuruojančiam ministerijos atstovui) už ataskaitinį mėnesį iki einamojo mėnesio 20 d. Duomenis numatoma viešinti. 
2.4. 2.2 papunktyje nurodytus duomenis pateikti Nacionalinei mokėjimo agentūrai prie Žemės ūkio ministerijos (toliau – agentūra) per vieną mėnesį nuo paskutinio paukščių skaičiavimo mėnesio paskutinės dienos.
3. Ministerijai, agentūrai ar kitoms oficialioms institucijoms paprašius, duomenis ir rezultatus paaiškinti.
Tyrimo organizavimas, rezultatai, terminai
4. Ministerija paslaugos teikėjui Sutarties 3 priede „Ūkio duomenys“ pateikia akvakultūros ūkio, dalyvaujančio įgyvendinant Programos priemonę „Gamtotvarkos priemonių įgyvendinimas“, kuriame turės būti atliekama paukščių apskaita, duomenis. Akvakultūros ūkių skaičius 1. Preliminarus akvakultūros ūkio akvakultūros tvenkinių, kuriuose įgyvendinamas gamtotvarkos planas, plotas apie 530 ha. Po sutarties įsigaliojimo, paslaugos teikėjui paprašius, ministerija pateikia kitus akvakultūros ūkio duomenis, reikalingus paukščių apskaitai atlikti.
5. [bookmark: _Hlk149143950]Paslaugų teikėjas turi parengti įvadinę tyrimo ataskaitą. Šioje ataskaitoje pateikiama 2.1–2.2 uždaviniams atlikti siūloma metodika (siekiant atitikti tyrimo tikslą, surinkti patikimus duomenis): bendras veiklų organizavimo pagal sutartį planas, paukščių apskaitų vykdymo tvarkaraštis, duomenų rinkimo, paukščiadienių apskaičiavimo metodai, taip pat pateikiamas paukščių apskaitų vykdytojų sąrašas. Rengiant duomenų rinkimo ir paukščiadienių apskaičiavimo metodą reikia laikytis šių nuostatų:
5.1. paukščių apskaita akvakultūros tvenkiniuose (kuriuose įgyvendinamas gamtotvarkos planas) atliekama reguliariai, paukščių gausumas skaičiuojamas vieną kartą per mėnesį (iš viso atliekami 12 paukščių skaičiavimų, grafiką iš anksto suderinus su ministerija); 
5.2. siekiant objektyviai įvertinti akvakultūros ūkiui daromą žalą, žuvilesių paukščių paukščiadieniai skaičiuojami atskiruose tvenkiniuose (žymint paukščių skaičių kiekviename tvenkinyje atskirai). Atitinkamos rūšies paukščiadieniai neskaičiuojami didesnės žuvies tvenkiniuose, jei atitinkama žuvilesių paukščių rūšis žalos nebedaro (pagrindžiama 5 punkte nurodytoje įvadinėje ataskaitoje prie duomenų rinkimo, paukščiadienių apskaičiavimo metodų). Tais atvejais, kai surinkti daugiau duomenų ir atlikti detalesnius skaičiavimus per daug sudėtinga, turi būti pasiūlomi ir pritaikomi metodai objektyviai įvertinti žuvilesių paukščių paukščiadienius. 
6. Paukščių apskaitos duomenys turi būti kaupiami elektronine forma pateikiant (bet neapsiribojant) šiuos parametrus: apskaitos vykdymo metus, konkrečią apskaitos datą, žuvininkystės ūkį, vietovę (nurodant jos taškų duomenis Lietuvos koordinačių sistemoje), pateikiant geografiniu žymeniu pažymėtas nuotraukas, garso, vaizdo įrašus, dokumentus ir (ar) kitus įrodymus apie vietovėje stebėtas techninės specifikacijos 2.1 papunktyje nurodytas paukščių rūšis ir individų kiekį, vienetais išskirstant pagal suaugusius ir jauniklius, taip pat turi būti pateiktas bendras individų skaičius pagal paukščių rūšį žalos skaičiavimui, kai paukščių jaunikliai skaičiuojami kaip pusė suaugusio individo, iki kol pasiekia suaugusio paukščio dydį. Pvz., 2 gulbės nebylės ir 6 jaunikliai yra 5 individai iki rugpjūčio mėn. Duomenų formatas turi būti suderinamas su geografinėmis informacinėmis sistemomis (GIS) ir įgalinantis automatinį duomenų apdorojimą bei eksportą (pvz., GDB, Shape, MS Excel). Paslaugų teikėjas privalo užtikrinti duomenų kokybę ir patikimumą. Taip pat paslaugų teikėjas privalo visus tyrimo metu surinktus duomenis perduoti ministerijai ir agentūrai, kaip nustatyta techninės specifikacijos 2.3–2.4 papunkčiuose. 
7. Rezultatai ir terminai, kuriuos turi įvykdyti paslaugų teikėjas:
7.1. Tyrimo įvadinė ataskaita pateikiama per 7 darbo dienas nuo sutarties pasirašymo. 
7.2. Tyrimo duomenys teikiami ministerijai ir agentūrai 2.3–2.4 papunkčiuose nustatyta tvarka. Ministerijos arba jos įgalioti atstovai gali atlikti patikras paukščių apskaitų vykdymo vietose.
7.3. Galutinė tyrimo ataskaita, su kuria pateikiama visa informacija pagal techninės specifikacijos 2 punkte nurodytus uždavinius, pateikiama iki 2027 m. rugsėjo 30 d.
8. Įvadinė ir galutinė ataskaitos pateikiamos lietuvių kalba, ataskaitos ir jų priedai bei duomenys, nurodyti techninės specifikacijos 2.3– 2.4 papunkčiuose, pateikiami skaitmenine forma (pdf, docx, xlsx, ppt arba jiems prilygintais formatais).
9. [bookmark: _Hlk149143878]Ministerija per 10 darbo dienų nuo įvadinės ar galutinės ataskaitos pateikimo rašytine forma pateiks pastabas ir nustatys protingą terminą (galutinės ataskaitos atveju jis nebus trumpesnis kaip 10 darbo dienų, bet ne ilgesnis nei 15 darbo dienų, įvadinės ataskaitos atveju jis nebus trumpesnis kaip 5 darbo dienos, bet ne ilgesnis nei 10 darbo dienų), per kurį į pastabas turi būti atsižvelgta bei atitinkama ataskaita patikslinta ar pataisyta. Gavusi patikslintas ar pataisytas ataskaitas ministerija per 10 darbo dienų įvertins, ar į pastabas tinkamai atsižvelgta, bei prireikus pateiks pastabas ir nustatys protingą terminą (galutinės ataskaitos atveju jis nebus trumpesnis kaip 10 darbo dienų, bet ne ilgesnis nei 15 darbo dienų, įvadinės ataskaitos atveju jis nebus trumpesnis kaip 5 darbo dienos, bet ne ilgesnis nei 10 darbo dienų), per kurį į pastabas turi būti atsižvelgta bei atitinkama ataskaita patikslinta ar pataisyta. Jei prireiktų, dėl vėliau pateikiamų ataskaitų pastabas ministerija pateiks per 5 darbo dienas ir nustatys protingą terminą (kuris nebus trumpesnis kaip 5 darbo dienos, bet ne ilgesnis nei 10 darbo dienų), per kurį į pastabas turi būti atsižvelgta bei atitinkama ataskaita patikslinta ar pataisyta.
10. Maksimaliai naudai gauti ministerija užtikrins, kad paslaugų teikėjui būtų prieinama visa jos ir jai pavaldžių institucijų turima informacija, duomenys ir dokumentai, reikalingi tyrimui atlikti.
11. 2.3 papunktyje nurodyta informacija bus viešinama ministerijos ir paramazuvininkystei.lt tinklalapiuose. Savo nuožiūra ministerija, nepažeisdama teisės aktų reikalavimų, gali viešinti ir kitą su tyrimu susijusią medžiagą bei duomenis.

Susiję teisės aktai, metodiniai dokumentai, šaltiniai
· ES reglamentai: 2021 m. birželio 24 d. Europos Parlamento ir Tarybos reglamentas (ES) Nr. 2021/1060, kuriuo nustatomos bendros Europos regioninės plėtros fondo, „Europos socialinio fondo+“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės; 2021 m. liepos 7 d.  Europos Parlamento ir Tarybos reglamentas (ES) Nr. 2021/1139, kuriuo nustatomas Europos jūrų reikalų, žvejybos ir akvakultūros fondas ir iš dalies keičiamas Reglamentas (ES) Nr. 2017/1004.
· Lietuvos žuvininkystės sektoriaus 2021–2027 metų programa (toliau – Žuvininkystės programa), patvirtinta 2022 m. spalio 31 d. Europos Komisijos įgyvendinimo sprendimu C (2022) 8008. 
· Parengti fiksuotųjų dydžių tyrimai EJRŽAF lėšomis finansuojamoms veikloms
https://www.esf.lt/veiklos-sritys/metodines-pagalbos-centras/parengti-fiksuotuju-dydziu-tyrimai/1105#c-47/t-81.
· Nacionalinės mokėjimo agentūros prie Žemės ūkio ministerijos informacija (statistika) www.parama.zuvininkystei.lt.
· VĮ Žemės ūkio duomenų centro informacija (deklaravimo duomenys, statistika, žemėlapiai): https://zudc.lt/.


